stanford-oval/wikipedia huggingface dataset:
HMS Gorgon (1914)
Palvelus

Alus liittyi 6. kesäkuuta Keyesin johtamaan Doverin partio-osastoon ja se tulitti 26. heinäkuuta ensimmäisen kerran Saksan keisarikunnan armeijan haupitsipatteria. Alus suoritti syys-lokakuussa toistuvasti tulitukitehtäviä ja siihen osui ainoastaan sirpaleita lähelle osuneista kranaateista. Alus ampui 15. lokakuuta Belgian rannikolla viimeisen kerran ensimmäisessä maailmansodassa, koska saksalaisjoukot olivat vetäytyneet sen tykkien kantaman ulkopuolelle.
Sodan päätyttyä alusta tarjottiin Norjalle, mutta se oli liian leveä Hortenin telakalla tehtäviin huoltoihin. Alus sijoitettiin poistolistalle ja tarjouksia saapui Etelä-Amerikan maista sekä Romaniasta, mutta sitä ei myyty. Vuonna 1921 alus riisuttiin aseista ja sitä käytettiin vedenalaisten räjäytysten testaamiseen. Aina vuoteen 1928 jatkuneiden kokeiden päätyttyä alus myytiin romutettavaksi 28. elokuuta Wardille Pembrokeen.
Halvard Olsen

| Halvard Olsen |
| --- | --- |

Norjan LO:n puheenjohtaja
 1925–1934  
Edeltäjä:  Ole O. Lian
Seuraaja:  Olav Hindahl
Henkilötiedot
Syntynyt: 23. tammikuuta 1886 Kvæfjord, Norja
Kuollut: 5. elokuuta 1966 (80 vuotta) Oslo, Norja
Ammatti:  ammattiyhdistysjohtaja
Halvard Olsen (23. tammikuuta 1886 Kvæfjord – 5. elokuuta 1966 Oslo) oli norjalainen ammattiyhdistysjohtaja, joka toimi Landsorganisasjonenin puheenjohtajana vuosina 1925–1934. Norjan miehityksen jälkeen hän ryhtyi yhteistyöhön saksalaisten kanssa yrittäen siten puolustaa työväenluokan asemaa. Olsen tuomittiin vuonna 1946 seitsemäksi vuodeksi pakkotyöhön, mutta hänet vapautettiin jo vuonna 1950.
HMS Grafton (1750)

| HMS Grafton |
| --- | --- |


Aluksen vaiheet
Rakentaja:  Portsmouthin telakka
Kölinlasku:  11. syyskuuta 1745
Laskettu vesille:  29. maaliskuuta 1750
Palveluskäyttöön:  helmikuu 1755
Loppuvaihe:  myyty 25. elokuuta 1767
Tekniset tiedot
Uppouma:  1 414 bm
Pituus:  48,77 m (tykkikansi)
Leveys:  13,72 m
Syväys:  5,89 m
Koneteho:  purjeet
Miehistöä:  520
Aseistus
Aseistus:  70 tykkiä
HMS Grafton oli Britannian Kuninkaallisen laivaston 1750 vesillelaskettu 70-tykkinen kolmannen luokan linjalaiva.
Valmistus

Alus tilattiin 28. elokuuta 1744 ja tilaus uudistettiin 6. elokuuta Portsmouthin telakalta, missä köli laskettiin 11. syyskuuta. Alus laskettiin vesille 29. maaliskuuta 1750 ja valmistui 24. maaliskuuta 1755. Aluksen valmistuskustannukset olivat 28 065 puntaa 17 shillinkiä ja 10 dimeä, mihin tuli lisäksi varustamiskuluja 2 939 14 shillinkiä ja kuusi dimeä.
Palvelus

Alus otettiin palvelukseen helmikuussa 1755 päällikkönään Charles Holmes. Alus lähti 11. toukokuuta täydennyksenä Boscawenille. Alus lähti 15. huhtikuuta Pohjois-Amerikkaan.
Alus palasi Britteinsaarille, missä se poistettiin palveluksesta vuonna 1763. Alus tarkastettiin 23. lokakuuta 1764 ja uudelleen 7. heinäkuuta 1767, mutta korjattavaa ei löytynyt. Alus myytiin 25. elokuuta 1767 Chathamissa 625 punnalla.
Halla-aho

Halla-aho voi tarkoittaa ainakin seuraavia:
Henkilöitä

Ari Halla-aho (s. 1971), pesäpalloilija
Jussi Halla-aho (s. 1971), eduskunnan puhemies, perussuomalaisten kansanedustaja
Muffe Halla-aho, oik. Ari Halla-aho, radiojuontaja (Radiomafia)
Otto Halla-aho (1875–1956), kansansoittaja ja kyläpelimanni
Sonja Halla-aho (s. 1993), näyttelijä
Maantieteellisiä kohteita

Halla-aho, kyläkunta Alajärvellä
Halla-aho, kylä Juvalla
Halla-aho, kylä Kajaanissa
Halla-aho, kylä Mäntyharjulla
Halla-ahon seisake, liikennepaikkalyhenne Hah, lakkautettu rautatieliikennepaikka  Mänttä-Vilppulassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Halla-aho”, voi hakea sivunnimihaulla, laajalla sivunnimihaulla tai tekstihaulla.
HMS Grafton (H89)

| HMS Grafton |
| --- | --- |
 HMS Grafton

Aluksen vaiheet
Rakentaja:  John I. Thornycroft and Company, Woolston, Hampshire
Kölinlasku:  30. elokuuta 1934
Laskettu vesille:  18. syyskuuta 1935
Palveluskäyttöön:  20. maaliskuuta 1936
Poistui palveluskäytöstä:  uponnut 29. toukokuuta 1940
Tekniset tiedot
Uppouma:  1 376 t (standardi) 1 854 t (max)
Pituus:  98 m (kokonaispituus)
Leveys:  10 m
Syväys:  3,8 m
Koneteho:  34 000 hv
Nopeus:  36 solmua
Miehistöä:  145
Aseistus
Aseistus:  4 × QF 4,7" Mk IX -tykkiä yksiputkisina CP Mk XVII -asennuksina 2   nelipiippuista .50" (12,7 mm) konekivääriä 8 × 21" (533 mm) torpedoputkea
HMS Grafton (viirinumero H89) oli Britannian kuninkaallisen laivaston G-luokan hävittäjä toisessa maailmansodassa.
Valmistus

Alus tilattiin 5. maaliskuuta 1934 vuoden 1933 laivasto-ohjelmassa John I. Thornycroft and Companyltä Woolstonista, missä köli laskettiin 30. elokuuta 1934 telakkanumerolla 1126. Alus laskettiin vesille 18. syyskuuta 1935 ja valmistui 20. maaliskuuta 1936. Valmistuskustannukset olivat 248 485 puntaa ilman Amiraliteetin toimittamia ase- ja viestijärjestelmiä.
Palvelus

Palvelukseen otettaessa alus liitettiin Välimeren laivaston 1. hävittäjälaivueeseen, kunnes se siirrettiin syyskuussa 1939 huollettavaksi Maltalle. Alus määrättiin palvelukseen palatessaan Kotilaivastoon. Se saapui 22. lokakuuta Plymouthiin saattue- ja partiointitehtäviin HMS Gallantin, HMS Greyhoundin ja HMS Glowwormin kanssa.
Marraskuussa alus siirrettiin Harwichiin 22. hävittäjälaivueeseen korvaamaan HMS Keith. Alus siirrettiin 10. tammikuuta 1940 uudelleen muodostettuun 1. hävittäjälaivueeseen Harwichissa. Alus siirrettiin 26. maaliskuuta telakalle Hulliin. Telakalta vapauduttuaan alus aloitti 14. huhtikuuta koeajot. Se lähti seuraavana päivänä Scapa Flowhun, jossa se liitettiin Norjan taisteluita tukeviin yksiköihin. Alus palasi Scapa Flowhun pääosaston mukana 12. toukokuuta.
Alus pelasti 18. toukokuuta Gallantin ja HMS Foresightin kanssa miinaan ajaneen apumiinalaiva HMS Princess Victorian eloonjääneet. Alus liitettiin 24. toukokuuta suojaamaan siirtoarmeijan evakuointia Ranskasta. Alus suojasi 26. toukokuuta 1940 HMS Arethusaa ja HMS Galateaa näiden tukiessa maa-ammunnoin Pas-de-Calaisissa joukkojen evakuointia.
Alus evakuoi 28. toukokuuta 277 miestä. Alus oli 29. toukokuuta palaamassa Doveriin, kun se pysähtyi pelastamaan HMS Wakefulin eloonjääneitä. Graftoniin osui Saksan laivaston sukellusveneen U-62 laukaisema torpedo, joka rampautti aluksena. HMS Ivanhoe upotti tuhoontuomitun aluksen tykkitulella, kun hinaukseen ottaminen oli epäonnistunut. Aluksen tuhoutuessa kaatui neljä miehistönjäsentä, joista yksi oli aluksen päällikkö.
HMS Greyhound (1900)

| HMS Greyhound |
| --- | --- |


Aluksen vaiheet
Rakentaja:  Hawthorn Leslie and Company, Birkenhead
Kölinlasku:  18. heinäkuuta 1899
Laskettu vesille:  6. lokakuuta 1900
Palveluskäyttöön:  tammikuu 1902
Loppuvaihe:  myyty romutettavaksi 1910
Tekniset tiedot
Uppouma:  385 t (standardi) 430 t (kuormattu)
Pituus:  65,38 m (kokonaispituus)
Leveys:  6,43 m
Syväys:  3,96 m
Koneteho:  6 000 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 5 × QF 6 naulan Hotchkiss -tykkiä 2 × 18" torpedoputkea
HMS Greyhound oli Britannian kuninkaallisen laivaston Greyhound-luokan torpedovenehävittäjä.
Valmistus

Alus tilattiin 30. maaliskuuta 1899 osana vuoden 1899 laivasto-ohjelmaa Hawthorn Leslie and Companyltä Birkenheadistä ja sen piti sopimuksen mukaan valmistua viidessätoista kuukaudessa. Köli laskettiin 18. heinäkuuta 1899 telakkanumerolla 377. Alus laskettiin vesille 6. lokakuuta 1900 ja valmistui tammikuussa 1902, jolloin sen tarjoukseen perustunut hinta oli 61 066 puntaa.
Palvelus

Alus myytiin 10. kesäkuuta 1910 romutettavaksi.
Güdül

| Güdül |
| --- | --- |

 Güdül
 Koordinaatit: 40°12′N, 32°14′E 
Valtio:   Turkki
Maakunta:  Ankaran maakunta
Hallinto:  
 – Pormestari:  Hüseyin Erdoğan
Väkiluku (2019):  8 892
Infobox OKVirheellinen NIMI-arvo: 
Güdül on piirikunta Turkin Ankaran maakunnassa. Vuoden 2019 väestönlaskennassa Güdülin väkiluku oli 8 892.
Aiheesta muualla

Kuvia tai muita tiedostoja aiheesta Güdül Wikimedia Commonsissa
Haminan Teinisirkus

Haminan teinisirkus on Haminassa toimiva Suomen ensimmäinen sirkuskoulu. Sirkuksen perusti 1973 Claes "Roitsi" Cedercreutz. Sirkus on toiminut koko toimintansa ajan tilapäistiloissa. Sen toimipaikka oli pitkään vaihteleva, koska Teinisirkukselle ei löytynyt sopivia tiloja.
Vuonna 2021 sirkukselle löytyivät toistaiseksi tilat vuonna 2015 lakkautetulta Summan koululta.
Aiheesta muualla

Haminan teinisirkuksen kotisivu
HMS Greyhound (1712)

| HMS Greyhound |
| --- | --- |

Aluksen vaiheet
Rakentaja:  Woolwichin telakka
Laskettu vesille:  21. kesäkuuta 1712
Palveluskäyttöön:  15. heinäkuuta 1712
Poistui palveluskäytöstä:  vallattu 5. syyskuuta 1718
Loppuvaihe:  takaisin vallattu 16. syyskuuta 1719 poltettu
Tekniset tiedot
Uppouma:  275 91/94 bm
Pituus:  28,65 m (tykkikansi) 23,39 m (köli)
Leveys:  7,92 m
Syväys:  3,51 m
Miehistöä:  115
Aseistus
Aseistus:  Tykkikansi: 20 × 6 naulan tykkiä puolikansi: 4 × 6 naulan tykkiä (poistettu 1714)
HMS Greyhound oli Britannian kuninkaallisen laivaston vuonna 1712 vesillelaskettu 20-tykkinen fregatti. Se kuului yhdentoista aluksen ryhmään, joissa oli vain yksi tykkikansi ja pieni sekä matala etukansi
Valmistus

Alus tilattiin 9. lokakuuta 1711 Woolwichin telakalta. Alus laskettiin vesille 21. kesäkuuta 1712 ja valmistui 15. heinäkuuta.
Palvelus

Alus otettiin palvelukseen 1712 ensimmäisenä päällikkönään Thomas Marwood. Se oli 1713-1714 Minorcalla ja Kanaalin saarilla 17115-1717. Vuonna 1718 aluksen päälliköksi tuli John Cundett. Viisi Espanjan laivaston alusta valtasi 5. syyskuuta 1718 Greyhoundin St. Jeromen lahdella, joka on lähellä Cape Spartelia Marokon rannikolla. Britannian kuninkaallinen laivasto valtasi 16. syyskuuta 1719 aluksen takaisin, minkä jälkeen se poltettiin.
Hanhikoski (Ylistaro)

| Hanhikoski |
| --- | --- |
Kaupunki:  Seinäjoki
Suuralue:  Kylänpää
Koordinaatit:  62°57′50″N, 22°42′47″E
Väkiluku:  256
Postinumero:  61450
Lähialueet:   Kylänpää  Untamala 
 fiHanhikoski 
Hanhikoski on Seinäjoen kylä entisen Ylistaron kunnan alueella. Hanhikosken kylä sijaitsee Kylänpään suuralueella, Kyrönjoen varressa. Hanhikoskelta on noin 15 minuutin ajomatka Ylistaron kirkonkylään ja Lapualle. Seinäjoen keskustaajamaan Hanhikoskelta on noin 30 minuutin matka. Vuoden 2022 lopussa Hanhikoskella asui 256 asukasta.
Aiheesta muualla

Hanhikosken kyläseuran verkkosivut
HMS Hibernia (1804)

| HMS Hibernia |
| --- | --- |
 Aluksen keulakuva

Aluksen vaiheet
Rakentaja:  Plymouthin telakka
Kölinlasku:  marraskuu 1792
Laskettu vesille:  17. marraskuuta 1804
Palveluskäyttöön:  marraskuu 1804
Poistui palveluskäytöstä:  myyty 1902
Tekniset tiedot
Uppouma:  2 530 bm
Pituus:  61,32 m (tykkikansi)
Leveys:  16,18 m
Syväys:  6,81 m
Koneteho:  purjeet
Aseistus
Aseistus:  110 tykkiä
HMS Hibernia oli Britannian kuninkaallisen laivaston vuonna 1804 vesillelaskettu 110-tykkinen ensimmäisen luokan linjalaiva.
Valmistus

Alus tilattiin 9. joulukuuta 1790 Plymouthin telakalta, jossa vastaavana mestarina oli Thomas Pollard huhtikuuhun 1793 ja sen jälkeen Edward Sison kesäkuuhun 1795, John Marshall joulukuuhun 1801 ja Joseph Tucker. Köli laskettiin marraskuussa 1792 ja alus laskettiin vesille 17. marraskuuta 1804. Alus valmistui 7. maaliskuuta 1805.
Palvelus

Alus otettiin palvelukseen marraskuussa 1804 amiraali lordi Alan Gardnerin, joka aloitti Kanaalin laivaston komentajana 3. huhtikuuta 1805, lippulaivaksi päällikkönään Edward Thornbrough. Vuoden 1805 lopulla alus oli kontra-amiraali John Leigh Douglasin lippulaivana päällikkönään William Bedford. Helmikuussa 1806 alus oli amiraali jaarli St. Vincentin (John Jervisin) lippulaivana päällikkönään Edward Osborn. Vuonna 1807 alus oli jälleen Gardnerin lippulaivana päällikkönään John Conn.
Marraskuussa 1807 alus oli kontra-amiraali Sir William Sidney Smithin lippulaivana päällikkönään Charles Schomberg. Smith johti 1807–1808 Britannian kuninkaallisen laivaston aluksista koottua osastoa, joka saattoi Portugalin kuningasperheen Brasiliaan. Vuonna 1809 alus oli amiraali Sir Charles Cottonin lippulaivana päällikkönään Lawrence Halsted. Myöhemmin alus siirtyi Välimerelle kontra-amiraali Robert Stopfordin lippulaivaksi päällikkönään Robert Nave.
Alus oli Välimeren laivaston lippulaivana 1816–1855, jolloin siitä tuli Maltan tukikohdan lippulaiva ja se ankkuroitiin Grand Harbouriin Valettaan. Alus oli tehtävässä, kunnes se myytiin vuonna 1902.
Halvdan Koht

| Halvdan Koht |
| --- | --- |
 Koht 1920-luvulla.
Norjan ulkoministeri
 Nygaardsvoldin hallitus 20. maaliskuuta 1935 – 19. marraskuuta 1940  
Edeltäjä:  Johan Ludwig Mowinckel
Seuraaja:  Trygve Lie
Henkilötiedot
Syntynyt: 7. heinäkuuta 1873 Tromssa, Norja
Kuollut: 12. joulukuuta 1965 (92 vuotta) Bærum, Norja
Ammatti:  historioitsija, poliitikko
Tiedot
Puolue:  Työväenpuolue
Halvdan Koht (7. heinäkuuta 1873 Tromssa – 12. joulukuuta 1965 Bærum) oli norjalainen historioitsija ja työväenpuolueen poliitikko. Hän työskenteli professorina Oslon yliopistossa 1910–1935 ja toimi Norjan ulkoministerinä 1935–1940.
Aiheesta muualla

Kuvia tai muita tiedostoja aiheesta Halvdan Koht Wikimedia Commonsissa
Halvdan Sivertsen

| Halvdan Sivertsen |
| --- | --- |
 Sivertsen vuonna 2006.
Henkilötiedot
Koko nimi:  Halvdan Johannes Sivertsen
Syntynyt: 5. tammikuuta 1950 (ikä 74) Tromssa, Norja
Ammatti:  muusikko
Muusikko
Aktiivisena:  1973–
Tyylilajit:  laulelmamusiikki 
Soittimet:  kitara
Levy-yhtiöt:  Grappa Musikkforlag A/S 
Aiheesta muualla
halvdansivertsen.no
  [ Muokkaa Wikidatassa ] [ ohje ]  
Halvdan Johannes Sivertsen (s. 5. tammikuuta 1950 Tromssa) on norjalainen Bodøstä kotoisin oleva laulaja ja lauluntekijä. Hän on ollut 1970-luvulta lähtien yksi Norjan suosituimmista muusikoista. Esikoisalbuminsa Halvdan 23 1/2 år hän julkaisi vuonna 1973, ja läpimurto tuli kuusi vuotta myöhemmin "Kjærlighetsvisa"-kappaleella. Vuosina 1988–1994 hän esiintyi Gitarkameratene-kokoonpanossa Lillebjørn Nilsenin, Jan Eggumin ja Øystein Sunden kanssa. Sivertsen on voittanut useita Spellemannprisen-palkintoja ja vuonna 2021 hänelle myönnettiin Pyhän Olavin ritarikunnan komentajan arvo. Vuonna 2012 Sivertsen oli mukana Hver gang vi møtes -ohjelmassa, joka perustuu samaan formaattiin kuin Vain elämää.
Sivertsen valittiin vuonna 1987 Bodøn kunnanvaltuustoon Sosialistisen vasemmistopuolueen listalta, mutta hän ei kertaakaan osallistunut kokouksiin. Vuonna 2011 hän arvosteli paikallista Høyre-puolueen poliitikkoa, joka oli vaalikampanjassaan käyttänyt Sivertsenin "Kjærlighetsvisa"-hittiä muunnelluin, oikeistolaista politiikkaa ylistävin sanoituksin.
Aiheesta muualla

Kuvia tai muita tiedostoja aiheesta Halvdan Sivertsen Wikimedia Commonsissa
Haaralampi (Kannonkoski)

| Haaralampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kannonkoski
Koordinaatit:  62°52′45″N, 25°21′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Haarajärveen 
Järvinumero:  14.444.1.033
Mittaustietoja
Pinnankorkeus:  171,8 m  
Pituus:  210 m  
Leveys:  120 m  
Rantaviiva:  0,515 km  
Pinta-ala:  1,444 ha  
Saaria:  ei saaria 
 fiHaaralampi 
Haaralampi  on Keski-Suomessa Kannonkoskella  Kannonpään lähellä sijaitseva lampi.
Maantietoa

Lampi on 210 metriä pitkä, 120 metriä leveä, ja sen pinta-ala on 1,4 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Lakojoen valuma-alueeseen (14.444) se kuuluu. Lammen vedenpinnan korkeus on 171,8 metriä mpy.
Hall of the Mountain King

| Hall of the Mountain King Savatage |
| --- | --- | --- |

Studioalbumin tiedot
 Julkaistu: 1987
 Tuottaja(t): Paul O'Neill
 Tyylilaji: heavy metal, progressiivinen metalli
 Kesto: 40.07
 Levy-yhtiö: Victor Records
Savatagen muut julkaisut
| Fight for the Rock 1986 | Hall of the Mountain King 1987 | Gutter Ballet 1989 |
Hall of the Mountain King on Savatage-yhtyeen vuonna 1987 julkaistu konseptialbumi, jolla yhtye yhdisti musiikkiinsa ensimmäistä kertaa taidemusiikin piirteitä uuden tuottajan Paul O'Neillin ehdotuksesta. Albumi menestyi uudistusten ansiosta huomattavasti paremmin kuin edeltäjänsä, Fight for the Rock, ja on edelleen yhtyeen myydyin albumi.
Kappaleluettelo

24 Hours Ago – 4.56
Beyond the Doors of the Dark – 5.07
Legions – 4.57
Strange Wings – 3.45
Prelude to Madness – 3.13
Hall of the Mountain King – 5.55
The Price You Pay – 3.51
White Witch – 3.31
Last Dawn – 1.07
Devastation – 3.37
Edelin Euroopan uudelleenjulkaisun bonuskappale
Stay – 2.48
SPV:n Euroopan uudelleenjulkaisun bonuskappaleet
Hall of the Mountain King – 6.00 (Live)
Devastation – 3.36 (Live)
Kokoonpano

Jon Oliva - Laulu, kosketinsoittimet
Criss Oliva - Kitara
Johnny Lee Middleton - Basso
Steve "Doc" Wacholz - Rummut
Robert Kinkel - Kosketinsoittimet
Ray Gillen - Laulu kappaleessa "Strange Wings"
Aiheesta muualla

Hall of the Mountain King Discogsissa. (englanniksi)
Albumi Hall of the Mountain King Encyclopaedia Metallum -sivustolla (englanniksi)
Haaralampi (Kivijärvi)

| Haaralampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°08′33″N, 25°18′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Pieni-Kotaseen 
Järvinumero:  14.443.1.011
Mittaustietoja
Pinnankorkeus:  169,2 m  
Pituus:  310 m  
Leveys:  280 m  
Rantaviiva:  1,276 km  
Pinta-ala:  4,193 ha  
Tilavuus:  0.000068 km³ 
Keskisyvyys:  1,62 m  
Suurin syvyys:  5,7 m  
Saaria:  ei saaria 
 fiHaaralampi 
Haaralampi  on Keski-Suomessa Kivijärvellä  Talviaislahden lähellä sijaitseva lampi.
Maantietoa

Lampi on 310 metriä pitkä, 280 metriä leveä, ja sen pinta-ala on 4,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 67 900 kuutiometriä. Sen keskisyvyys on 1,6 metriä ja suurin syvyys on 5,7 metriä. Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Lammen vedenpinnan korkeus on 169,2 metriä mpy.
Hannuksela (täsmennyssivu)

Hannuksela tarkoittaa seuraavia:
Hannuksela, kylä Ilmajoella
Anna-Kaisa Hannuksela (s. 1991), futsalpelaaja ja jalkapalloilija
Hannu Hannuksela (1893–1942), kenraalimajuri
Iisakki Hannuksela (1827–1889), maanviljelijä ja valtiopäivämies
Matti Hannuksela (s. 1938), lääkäri, professori
Salomon Hannelius, ent. Hannuksela (1722–1796), kirkkoherra
Vilho Hannuksela (1893–1975), päätoimittaja ja osuustoimintaliikkeen vaikuttaja.
HMS Grenville (H03)

| HMS Grenville |
| --- | --- |
 HMS Grenville

Aluksen vaiheet
Rakentaja:  Yarrow Shipbuilders, Scotstoun, Glasgow
Kölinlasku:  29. syyskuuta 1934
Laskettu vesille:  15. elokuuta 1935
Palveluskäyttöön:  1. heinäkuuta 1936
Poistui palveluskäytöstä:  uponnut osuttuaan miinaan 19. tammikuuta 1940
Tekniset tiedot
Uppouma:  1 376 t (standardi) 1 883 t (max)
Pituus:  98 m (kokonaispituus)
Leveys:  10 m
Syväys:  3,8 m
Koneteho:  38 000 hv
Nopeus:  36 solmua
Miehistöä:  145
Aseistus
Aseistus:  4 × QF 4,7" Mk IX -tykkiä yksiputkisina CP Mk XVII -asennuksina 1 × 3" ilmatorjuntatykki 2 × .50" (12,7 mm) konekivääriä 4 × .303" (7,7 mm) Lewis-pikakivääriä 8 × 21" (533 mm) torpedoputkea 20 × syvyyspommia
HMS Grenville (viirinumero H03) oli Britannian kuninkaallisen laivaston G-luokan laivueenjohtaja toisessa maailmansodassa.
Valmistus

Alus tilattiin 15. maaliskuuta 1934 vuoden 1933 laivasto-ohjelmassa Yarrow Shipbuildersilta Glasgow'sta, missä köli laskettiin 29. syyskuuta 1934. Alus laskettiin vesille 15. elokuuta 1935 ja otettiin palvelukseen 1. heinäkuuta 1936. Valmistuskustannukset olivat 275 412 puntaa ilman Amiraliteetin toimittamia ase- ja viestijärjestelmiä.
Palvelus

Palvelukseen otettaessa alus liitettiin johtoalukseksi Välimeren laivaston 1. hävittäjälaivueeseen. Alus oli ensimmäiset kymmenen kuukautta Espanjan rannikolla valvomassa kauppasaartoa, kunnes se siirrettiin 24. toukokuuta 1937 Portsmouthissa telakalle, mistä se palasi 9. kesäkuuta Välimeren laivastoon. Alus palasi kotimaahan toukokuussa 1938. Alus oli Portsmouthin telakalla 7. kesäkuuta - 25. heinäkuuta, mistä se palasi Välimeren laivastoon.
Alus lähti 22. lokakuuta 1939 Gibraltarilta sisaralustensa HMS Gipsyn, HMS Grenaden ja HMS Griffinin kanssa. Ne saapuivat 2. marraskuuta Plymouthiin, jossa alus osallistui samana päivänä sekä kolme päivää myöhemmin tuloksettomiin sukellusveneen metsästyksiin.
Grenville ja Grenade kolaroivat 8. marraskuuta vastaisena yönä Plymouthin satamassa. Alukseen tuli reikä vesirajan alapuolelle, jolloin kattilahuone No. 3 täyttyi vedellä. Alus korjattiin Devonportissa, josta se palasi palvelukseen vasta 1. joulukuuta. Alus saapui 4. joulukuuta Harwichiin 1. hävittäjälaivueen laivueenjohtajaksi. Alus partioi kaksi seuraavaa kuukautta Kanaalin alueella. Vaikeat sääolosuhteet pakottivat saksalaiset siirtämään Hollannin ja Saksan väliset kuljetukset merelle, kun kanaalit ja joet jäätyivät. Grenville osallistui kahteen torjuntaristeilyyn ST1:een 15. - 16. tammikuuta  sekä ST3:een 18. - 19. tammikuuta 1940.
Paluumatkalla jälkimmäisestä operaatiosta alus osui miinaan 19. tammikuuta kello 12.50 Kentish Knockin majakkalaivasta 23 merimailia itään. Aluksen upotessa menetti henkensä neljä upseeria ja 73 miehistönjäsentä.
Päälliköt

Aluksen päälliköinä olivat:
George Elvey Creasy, MVO 11. kesäkuuta 1938 - 19. tammikuuta 1940
Henryk Chmielewski

| Henryk Chmielewski |
| --- | --- |
 Chmielewski vuonna 1937.
Henkilötiedot
Syntynyt: 8. tammikuuta 1914 Łódź, Łódźin voivodikunta
Kuollut: 15. marraskuuta 1998 (84 vuotta) Hollywood,  Florida, Yhdysvallat
Kansalaisuus:  Puola
Nyrkkeilijä
Pituus:  175 cm
Painoluokka:  keskissarja
Kätisyys:  oikeakätinen
Ammattilaistilastot
Ottelut:  82
Voitot:  55
– tyrmäysvoitot:  24
Tappiot:  23
Ratkaisemattomat:  1
Ei tuomiota/ mitätöity:  0
| Mitalit> Maa:   Puola.Miesten nyrkkeily.EM-kilpailut  | Mitalit> Maa:   Puola.Miesten nyrkkeily.EM-kilpailut  | Mitalit> Maa:   Puola.Miesten nyrkkeily.EM-kilpailut  | Maa:   Puola> Miesten nyrkkeily. |
| --- | --- | --- | --- |
|  Kultaa | Milano 1937 | 72,6 kg |  |
Henryk Chmielewski (myös Henry Chemel Yhdysvalloissa); 8. tammikuuta 1914 Hollywood, Florida – 15. marraskuuta 1998 Hollywood, Florida, Yhdysvallat) oli puolalainen nyrkkeilijä, joka voitti Euroopan mestaruuden vuonna 1937. Pian sen jälkeen hän siirtyi ammattinyrkkeilijäksi Yhdysvaltoihin, jossa eli loppuelämänsä.
Kansallinen menestys

Chmielewski saavutti yhteensä kolme Puolan mestaruutta - kevyessä sarjassa (alle 61,2 kg) vuonna 1931 ja keskisarjassa (alle 72,6 kg) vuosina 1933 ja 1936. Hän edusti Puolan nyrkkeilymaajoukkuetta 16 kertaa, joista voitti 12 ja hävisi 3 ottelua ja yksi oli ratkaisematon.